b'\n_START_ARTICLE_\nALH 84001\n_START_PARAGRAPH_\nALH 84001 je meteorit iz skupine \xc5\xa1ergotitov, ki so ga na\xc5\xa1li v kraju Allan Hills v vzhodnem podro\xc4\x8dju Antarktike v decembru leta 1984. Na\xc5\xa1la ga je skupina iskalcev meteoritov iz projekta ANSMET (Antarctic Seach for Meteorites). Ob odkritju je imel maso 1,93\xc2\xa0kg. Podobno kot za ostale meteorite iz skupine Marsovih meteoritov so znanstveniki prepri\xc4\x8dani, da ima svoj izvor na Marsu. Postal je eden izmed najbolj znanih meteoritov, ko so znanstveniki sporo\xc4\x8dili, da vsebuje mikroskopske strukture, ki bi lahko bile fosilne bakterije.\n_START_SECTION_\nZgodovina\n_START_PARAGRAPH_\nTa meteorit je verjetno eden izmed najstarej\xc5\xa1ih teles Son\xc4\x8devega sistema. Predvidevajo, da je kristalizacija nastopila pred okoli 4,5 milijardami let. Po trditvah znanstvenikov je to kamnina, ki ima svoj izvor na Marsu. Zaradi tega spada med Marsove meteorite. Nastala je verjetno ob padcu ve\xc4\x8djega telesa na povr\xc5\xa1ino Marsa pred 3,9 do 4,0 milijardami let. Telo je ostalo na Marsu, pozneje pa je bilo izvr\xc5\xbeeno (pred okoli 15 milijoni let) v vesolje in je padlo na Zemljo pred okoli 13.000 leti. To so ugotovili s pomo\xc4\x8djo metode dolo\xc4\x8danja starosti s pomo\xc4\x8djo radioaktivnega razpada v verigah samarij-neodim (Sm \xe2\x80\x93 Nd), rubidij-stroncij (Rb \xe2\x80\x93 Sr), kalij-argon (K \xe2\x80\x93 Ar) in ogljik-14\n_START_SECTION_\nMo\xc5\xbenost ostankov \xc5\xbeivljenja na meteoritu\n_START_PARAGRAPH_\nMeteorit ALH 84001 je postal najbolj znan meteorit, ko so 6. avgusta 1996 objavili, da meteorit morda vsebuje sledi \xc5\xbeivljenja. Posnetki elektronskega mikroskopa so kazali oblike, ki bi lahko bile fosilni ostanki bakterij. Strukture so imele od 20 do 100 nanometrov v premeru. Zelo so bile podobne teoreti\xc4\x8dnim oblikam nanobakterij, vendar vedno so bile \xc5\xa1e manj\xc5\xa1e od katerekoli takrat znane oblike \xc5\xbeivljenja na Zemlji. To je bilo tako veliko odkritje, da je celo predsednik Bill Clinton objavil vest v televizijski oddaji. Na meteoritih so na\xc5\xa1li tudi aminokisline in policikli\xc4\x8dne aromatske ogljikovodike. Znanstveniki niso enotni v tem ali so organske molekule nastale v okviru biolo\xc5\xa1kega procesa ali je to samo onesna\xc5\xbeenje do katerega je pri\xc5\xa1lo na Zemlji._NEWLINE__NEWLINE_V letu 2006 so nekateri znanstveniki \xc5\xa1e vedno trdili, da mikrofosili ne pomenijo znamenja, da je meteorit nosil \xc5\xbeivljenje, ampak, da je do onesna\xc5\xbeenja z biofilmom pri\xc5\xa1lo na Zemlji. Tudi v laboratoriju so dobili podobne oblike kot jih najdemo na meteorite. Razen tega je vedno ve\xc4\x8d trditev, da nanobakterije v resnici obstojajo . Kljub vsemu so \xc5\xa1tudije pokazale (\xc4\x8deprav je verjetnost majhna), da bi se na meteoritih kot je ALH 84001, lahko preneslo \xc5\xbeivljenje z Marsa na Zemljo. Okoli 1 od 10 milijonov meteoritov z Marsa pride do Zemlje prej kot v enem letu. Okoli 10 meteoritov s te\xc5\xbeo ve\xc4\x8d kot 100 g to pot opravi v dveh do treh letih. Spore bakterij in organizmov, ki lahko obstojajo v kamninah, bi lahko po predvidevanjih \xc5\xbeivele v vesolju do 5 let. To pomeni, da je prenos \xc5\xbeivljenja z Marsa na Zemljo teoreti\xc4\x8dno mo\xc5\xbeen. Vendar na Zemlji nikjer ne bi na\xc5\xa1li okolja, ki bi imelo podobne pogoje kot so na Marsu (redka atmosfera, nizka temperatura, pomanjkanje vode). Temu ugovarjajo mnogi zaradi tega, ker je bil Mars v preteklosti planet, ki je imel na povr\xc5\xa1ini tudi veliko vode.'